b'\n_START_ARTICLE_\nManfred Weber\n_START_SECTION_\n\xc5\xbdivljenjepis\n_START_PARAGRAPH_\nRodil se je leta 1972, kot drugi od treh sinov. Leta 1990 je po zaklju\xc4\x8deni srednji \xc5\xa1oli odslu\xc5\xbeil voja\xc5\xa1ki rok. Vpisal se je na Univerzo uporabnih znanosti v M\xc3\xbcnchnu, kjer je iz fizike diplomiral leta 1996 ter nato do ustanovitve podjetij deloval kot samostojni in\xc5\xbeenir.\n_START_SECTION_\nPolitika\n_START_PARAGRAPH_\nManfred Weber se je za\xc4\x8del s politiko ukvarjati \xc5\xbee v zgodnjih letih. S \xc5\xa1estnajstimi se je v\xc4\x8dlanil v Junge Union Deutchland, katere bavarsko izpostavo je vodil med letom 2003 in 2007, ter Kr\xc5\xa1\xc4\x8dansko socialno unijo (CSU). Leta 2002 je sodeloval na de\xc5\xbeelnih volitvah, kjer je v starosti 29 let izvoljen za najmlaj\xc5\xa1ega poslanca Bavarskega dr\xc5\xbeavnega parlamenta.\n_START_SECTION_\nEvropska politika\n_START_PARAGRAPH_\nZ mesta poslanca je leta 2004 odstopil, saj je bil na listi CDU izvoljen za poslanca v Evropskem parlamentu. Zasedal je v ve\xc4\x8d odborih, med njimi v odboru za ustavne zadeve, dr\xc5\xbeavljanske svobo\xc5\xa1\xc4\x8dine, pravosodje in notranje zadeve ter v odboru za regionalni razvoj. Leta 2008 se je kot poro\xc4\x8devalec pogajal o direktivi Evropskega parlamenta o skupnih standardih in postopkih v dr\xc5\xbeavah znotraj Evropske unije glede vra\xc4\x8danja dr\xc5\xbeavljanov tretjih dr\xc5\xbeav, ki nezakonito prebivajo v Uniji. V parlament je bil znova izvoljen na vseh nadaljnjih evropskih volitvah. Vzpenjal se je tudi znotraj politi\xc4\x8dne skupine Evropske ljudske stranke; leta 2006 je postal \xc4\x8dlan predsedstva skupine ELS, leta 2009 je bil izvoljen za podpredsednika skupine ter leta 2014 \xc5\xa1e za predsednika._NEWLINE_Weber je do zdaj dvakrat nastopil kot "spietzenkandidat" Evropske ljudske stranke. Prvi\xc4\x8d na Volitvah v Evropski parlament 2014, ko je skupina zasedla prvo mesto, a izgubila 44 poslanskih mest napram volitvam leta 2009. Predsednik Evropske komisije je takrat postal Jean-Claude Juncker. Med letoma 2014 in 2016 je bil Weber \xc4\x8dlan zdaj skupine G5, v  kateri so sodelovali \xc5\xa1e predsednikom Komisije Juncker, podpredsednik Komisije Frans Timmermans, vodja socialisti\xc4\x8dne skupine Gianni Pittello ter predsednik Evropskega parlamenta Martin Schulz. Na Webrovo pobudo je bila z letom vstpostavljena skupina G6, ki je nasledila G5. Poleg Webra in Pittellija so v njej zasedali \xc5\xa1e predsedniki Guy Verhofstad iz Zavezni\xc5\xa1tva liberalcev in demokratov za Evropo (ALDE), Syed Kamall iz evropskih konservativcev in reformistov (ECR), Ska Keller iz Zelenih in Gabriele Zimmer iz Evropske zdru\xc5\xbeene levice \xe2\x80\x93 nordijske zelene levice.\n_START_SECTION_\nZasebno\n_START_PARAGRAPH_\nJe poro\xc4\x8den. Od novembra 2016 je \xc4\x8dlan osrednjega odbora katoli\xc4\x8danov v Nem\xc4\x8diji ter regijskega odbora na Bavarskem.'